-	Jeg tror, AaB rykker ned. Sådan lyder det, når man spørger fodboldekspert på TV 2 Sport Morten Bruun om, hvordan det kommer til at gå AaB i nedrykningsspillet. Med 10 kampe tilbage og otte point op til redning, ser det da også svært ud for de bolsjestribede. -	Jeg vil vurdere, at de skal vinde de seks, og så må de under ingen omstændigheder tabe nogle af de to kampe mod Horsens, og dét er en stor opgave for et hold, der har præsteret så dårligt over så lang tid, som AaB har, siger han. Hiljemark er spændende Fyringen af Erik Hamrén betød også, at den tidligere spiller – og faktisk også cheftræner – O scar Hilljemark kommer til at stå i spidsen for det nordjyske hold resten af sæsonen . På trods af at fodboldeksperten ikke tror på, at AaB klarer skærene, så er snakken dog en anden, når det kommer til AaB’s midlertidige cheftræner. -	Det er måske ikke så tosset. I udgangspunktet har jeg en oplevelse af Oscar Hiljemark som værende enormt ambitiøs, siger Morten Bruun. Han peger på, at der typisk er to slags assistenttrænere. Dem, der bedst kan lide at være assistenttrænere og leve skyggelivet, og så er der dem, som er ligesom Oscar Hiljemark. -	Jeg må bare sige, at jeg havde sådan en fornemmelse af, at han ikke håbede, at AaB ville finde en anden træner, fordi han bare følte, at nu var det hans vej, siger Morten Bruun. Han refererer især til sidste sæsons tid, hvor der skulle findes en ny træner efter Martí Cifuentes stoppede og tog til Sverige. Her var Morten Bruun imponeret over svenskeren, der tog en sejr over FC Midtjylland i ulvehulen, og selvom han også fik et nederlag på 1-4 mod Silkeborg kampen efter, ser Morten Bruun stadig et lys i ham. -	Men det ændrer ikke på, at jeg har et billede af ham som en, der enormt gerne vil det og ser det som en kæmpestor chance, for tænk nu, hvad nu hvis han kan være manden, der redder AaB fra nedrykning, siger han. Se hele interviewet med Morten Bruun:

Opsummering:
Morten Bruun har ikke den store fidus til, at AaB også kan kalde sig et Superligahold næste sæson.